08/11/2021 | Administración LocalMunicipal
Oleiros
Persoal
Convocatoria e bases para a selección dun/ha técnico/a para o departamento de obras públicas

Convocatoria e bases para a contratación laboral temporal dun/ha técnico/a para o departamento de obras públicas (arquitecto/a técnico/a ou enxeñaría técnica de obras públicas), aprobada por resolución da segunda tenente de alcalde delegada de Persoal n.º 2021005197, do 2 de novembro. BASES XERAIS Obxecto da convocatoria 1.1. É obxecto da convocatoria a contratación laboral temporal dun/ha arquitecto/a técnico/a ou Enxeñeiro/a técnico/a de Obras Públicas, de acordo coa normativa seguinte e concordante: a) Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. b) Lei 2/2015, do 29 de abril, do emprego público de Galicia. c) Lei 7/1985, do 2 de abril, reguladora das bases de réxime local. d) Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local. e) Lei 5/1997, do 22 de xullo, de administración local de Galicia. f) Decreto 95/1991, do 20 de marzo, da Comunidade autónoma de Galicia pola que se aproba o regulamento de selección de persoal e Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da administración do Estado. g) Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local. h) Orde APU/1461/2002, do 6 de xuño, pola que se establecen as normas para a selección e nomeamento de persoal funcionario interino, e demais disposicións concordantes de aplicación.1.2. Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín Oficial da Provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación. Modalidade de contratación e duración do contrato 2.1. A contratación será de carácter laboral temporal, a través dun contrato por obra ou servizo, coa finalidade de reforzar o departamento de obras públicas durante un período máximo dun ano. A xornada completa e co horario requirido polas necesidades do servizo, coas retribucións que figuran no orzamento municipal consonte os acordos da Corporación para o efecto. Sistema de selección 3.1. O procedemento de selección será o de concurso-oposición por quenda libre.3.2. A oposición consistirá na realización dos exercicios que se enumeran nestas bases, coa forma e sistema de cualificación nelas descritos. Taxas por dereitos de exame 4.1. As taxas por dereitos de exame fíxanse nun importe de vinte e dous euros e dous céntimos de euro (22,02.-€) para cada un dos postos obxecto desta convocatoria, de acordo coa ordenanza fiscal reguladora en vigor. Deberá satisfacerse unha taxa por cada un dos procedementos selectivos en que se participe.4.2. A carta de pagamento descargarase seguindo o procedemento que aparece na sede electrónica do Concello de Oleiros (sede electrónica -> Servizos xerais -> Rexistro electrónico -> Inscrición nos procesos de selección de persoal). Este procedemento tamén figura na páxina web (Portada » O Concello » Concellería de Participación Cidadá, Cooperación e Recursos Humanos » Recursos Humanos). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). 4.3. A non presentación deste impreso de auto liquidación, no cal deberá figurar a data e selo da entidade bancaria, co formulario de solicitude no proceso selectivo determinará a exclusión no dito proceso da persoa aspirante, e non será posible a súa emenda fóra do prazo de solicitudes.4.4. A presentación do xustificante do aboamento das taxas non suporá a substitución do trámite de presentación, en tempo e forma, da solicitude de participación no proceso selectivo.4.5. De acordo coa ordenanza fiscal en vigor, gozarán dunha bonificación dun 25% do importe aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral.4.6. Así mesmo gozarán dunha bonificación dun 50%, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial.4.7. Considéranse familias numerosas de categoría xeneral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei.4.8. Có fin de acreditar a condición de membro de familia numerosa, os suxeitos pasivos ós que corresponda a aplicación da bonificación, axuntarán ó impreso de pago das Taxas, o título oficial de familia numerosa. Condicións das persoas aspirantes a) Ter a nacionalidade española ou algunha outra que, de acordo co disposto no artigo 52 da Lei 2/2015, do 29 de abril, do Emprego Público de Galicia, permita o acceso ao emprego público. b) Estar en posesión do título de Grao en arquitectura técnica ou equivalente, ou Grao enxeñaría técnica de Obras Públicas ou equivalente, e do permiso de conducir da clase B1, ou en condicións de obtelos na data na que remate o prazo de presentación de solicitudes. c) No caso de titulacións obtidas no estranxeiro, deberán posuír o documento que acredite a súa homologación ou a credencial de recoñecemento do título a efectos profesionais. d) Non ter sido separado/a mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoa funcionario do cal a persoa foi separada ou inhabilitada. e) No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. f) Ter cumpridos os dezaseis anos e non exceder, de ser o caso, da idade máxima de xubilación forzosa. g) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas. Definición das funcións a desenvolver 1. Informar e asesorar aos cidadáns en materia de obras públicas.2. Asumir a dirección de obra das distintas obras municipais cando se lle requira.3. Elaborar a documentación dos proxectos de obra civil e de edificación municipais asinando ditos documentos.4. Elaborar proxectos para execución de obras municipais.5. Elaborar informes de carácter técnico e propostas de resolución no marco das súas competencias cando pola súa complexidade non sexan atribuídos ao seu superior xerárquico.6. Cumprir a normativa vixente en relación coa prevención de riscos laborais.7. Realizar visitas de comprobación de legalidade das obras, do seu servizo.8. Elaborar pregos técnicos e valoración das ofertas correspondentes a súa área de traballo.9. Elaborar e tramitar os documentos integrantes dos expedientes de solicitude e xustificación de subvencións relativas ao seu área de traballo.10. Supervisar o correcto cumprimento dos contratos relacionados coa súa área de traballo.11. Controlar a correcta execución das obras municipais en canto ao prazo e prezo e condicións técnicas estipuladas no prego.12. Asistir as diferentes Comisións ou reunións con outras institucións e/ou entidades privadas, relacionadas có seu ámbito de traballo cando se requira.13. Formar parte das mesas de contratación e dos procesos selectivos relacionados co seu ámbito de traballo.14. Realizar calquera outra función, propia da súa categoría, que se considere necesaria para o correcto funcionamento do servizo adscrito. Presentación das solicitudes 7.1. As solicitudes presentaranse preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). 7.2. Opcionalmente, poderanse presentar as solicitudes de xeito presencial en calquera dos lugares e rexistros establecidos na normativa reguladora do procedemento administrativo común.7.3. Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello de Oleiros.7.4. O prazo de presentación de solicitudes será de 10 días hábiles, contados a partir do día seguinte ao da publicación do anuncio da presente convocatoria no Boletín Oficial da Provincia.7.5. A participación neste proceso de selección é voluntaria, e implica que se presta consentimento para realizar as probas e os exercicios psicotécnicos, aceptando que o resultado desas probas sexa empregado como factor de valoración, de conformidade co previsto nestas bases. Documentación a presentar 8.1. Documentación: a) DNI ou NIE da persoa solicitante. b) DNI ou NIE da persoa representante, de ser o caso. c) A instancia normalizada, que figura na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Tamén poderase atopar na páxina web municipal (Portada » O Concello » Concellería de Participación Cidadá, Cooperación e Recursos Humanos » Recursos Humanos). d) Titulación e permiso os que se refire a base 5 b). e) Certificado Celga 4 ou equivalente, no seu caso. ( No suposto de non ter o certificado se realizará a proba numerada como 3 nas bases específicas) f) Xustificante do ingreso da taxa, co selo da entidade bancaria con indicación da data, ou xustificante electrónico. g) No caso de bonificación, título de familia numerosa. h) A relación de méritos alegados para a fase de concurso e os seus documentos acreditativos.8.2. Esta documentación presentarase preferiblemente por vía electrónica a través do rexistro na sede electrónica do Concello de Oleiros ((Sede electrónica -> Servizos xerais -> Rexistro electrónico -> Inscrición nos procesos de selección de persoal). 8.3. Opcionalmente, as persoas interesadas poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común.8.4. Non será necesario achegar os documentos que xa fosen presentados anteriormente nesta Administración. Para estes efectos, a persoa interesada deberá indicar en que momento e ante que órgano administrativo presentou os citados documentos. Presumirase que esta consulta é autorizada polas persoas interesadas, salvo que conste no procedemento a súa oposición expresa.8.5. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, na súa falta, a acreditación por outros medios dos requisitos a que se refire o documento, con anterioridade á formulación da proposta de resolución.8.6. A consignación de datos falsos na solicitude ou na documentación achegada polos/as aspirantes sancionarase coa anulación da solicitude, sen prexuízo das demais medidas legais que correspondan.8.7. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.8.8. No caso de que algún dos documentos que se vai presentar de forma electrónica supere os tamaños máximo establecidos ou teña un formato non admitido pola sede electrónica do Concello de Oleiros, permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica do Concello de Oleiros. Admisión das persoas aspirantes 9.1. Unha vez rematado o prazo de presentación de instancias, o alcalde ou o órgano delegado ditará a resolución pola que aprobará a listaxe provisional de persoas admitidas e excluídas que se fará pública no taboleiro de anuncios do Concello e, aínda que sen carácter preceptivo, na páxina web do Concello (://www.oleiros.org/web/concello-oleiros/c-participacion-rrhh/rr-hh), conferíndose un prazo de cinco días hábiles para os efectos de reclamacións nos termos do art.68 da Lei 39/2015, do 1 de outubro, do procedemento administrativo común das administracións públicas.9.2. As reclamacións, se as houbera, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución figurará a composición do tribunal, o lugar, a data e a hora de celebración da primeira proba. No caso de que, por circunstancias excepcionais, houbese que modificar o lugar, a data ou a hora da primeira proba, publicarase no taboleiro de edictos do Concello e na páxina web municipal, aínda que sen carácter preceptivo. Órgano de selección 10.1. O órgano de selección designarase de conformidade ao estipulado no art.59 da Lei 2/2015, do 29 de abril, do emprego público de Galicia.10.2. Os membros do tribunal deberán absterse de intervir, notificándoo ao órgano convocador, cando concorran neles circunstancias das previstas no art.23 da Lei 40/2015, do 1 de outubro, ou se realizasen tarefas de preparación ás probas selectivas nos cinco anos anteriores á publicación desta convocatoria.10.3. Asemade, as persoas aspirantes poderán recusar aos membros do tribunal cando concorran as ditas circunstancias.10.4. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente.10.5. O órgano de selección resolverá todas as dúbidas que puidesen xurdir na aplicación destas normas, así como o que se deba facer nos casos non previstos.10.6. O órgano de selección poderá dispoñer a incorporación aos seus traballos de persoas con labores de asesoramento para as probas que estime pertinentes, limitándose esas a prestar a súa colaboración nas súas especialidades técnicas.10.7. As persoas membros do órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar neste proceso selectivo.10.8. O tribunal cualificador estará constituído por: a) Presidente/a: o persoal funcionario ou laboral da Corporación que se nomee. b) Secretario/a: o persoal funcionario ou laboral da Corporación que se nomee. c) Vogais: tres vogais designados/as pola Alcaldía ou polo órgano delegado. Desenvolvemento das probas e programas 11.1. A orde de actuación das persoas aspirantes iniciarase pola letra que resulte do sorteo ao que se refire o Regulamento de selección do persoal ao servizo da Comunidade autónoma de Galicia, vixente no momento da realización do exercicio que implique chamamento público.11.2. O tribunal, unha vez rematado cada exercicio, establecerá por orde decrecente de puntuación o número de aspirantes que deberán desenvolver o resto das probas, por quendas consecutivas, de resultar necesario.11.3. As persoas aspirantes deberán presentarse a cada exercicio provistos de DNI ou outro documento fidedigno que, a xuízo do tribunal, acredite a súa identidade.11.4. En calquera momento as persoas aspirantes poderán ser requiridas polo tribunal coa finalidade de acreditar a súa identidade.11.5. As persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impida acudir, agás que a escusa sexa posible por ter amparo nun precepto legal así como o suposto que se describe a continuación.11.6. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou, eventualmente, os primeiros días despois do parto, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.11.7. En ningún caso as probas de recoñecemento médico estimarán como circunstancias negativas para os efectos do proceso selectivo calquera que fose derivada da situación de embarazo e lactación. Ante a solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.11.8. Durante o tempo fixado para a realización das probas selectivas non se poderán utilizar nin manipular de ningunha maneira aparellos de telefonía móbil, reloxos ou soportes con memoria, quedando prohibido o acceso ao recinto con tales dispositivos, constituíndo causa de non admisión ao chamamento a simple tenza deles.11.9. Os anuncios de realización dos exercicios publicaranse no taboleiro de anuncios e na páxina web do Concello (http://www.oleiros.org/web/concello-oleiros/c-participacion-rrhh/rr-hh) con dous días de antelación, polo menos, a data sinalada para o seu inicio.11.10. As cualificacións obtidas polas persoas aspirantes nos exercicios da oposición publicaranse no taboleiro de anuncios e na páxina web (http://www.oleiros.org/web/concello-oleiros/c-participacionrrhh/rr-hh) do Concello.11.11. Concederase un prazo de cinco días para os efectos de alegacións, que se contarán desde a publicación da resolución do tribunal pola que se fan públicas as puntuacións do correspondente exercicio.11.12. En calquera momento do proceso selectivo, se o tribunal ten coñecemento ou dúbidas fundadas de que algunha persoa aspirante non cumpre algún dos requisitos exixidos nesta convocatoria, logo de audiencia do interesado/a, comunicarallo ao Concello para que este lle requira os documentos acreditativos do seu cumprimento.11.13. No caso de que a persoa aspirante non acredite o cumprimento dos requisitos, suporá a súa exclusión do proceso selectivo. Probas selectivas e sistema de puntuación 12.1. Os sistemas de cualificación dos diferentes exercicios da oposición relaciónanse nas bases específicas desta convocatoria, así como o número e tipo de probas selectivas.12.2. O órgano de selección declarará aprobadas a aquelas persoas aspirantes que obtivesen maior puntuación no cómputo global do proceso selectivo non podendo superar en ningún caso o número de persoas aprobadas ao de prazas convocadas.12.3. O órgano de selección poderá acordar a lectura pública daquelas probas que teñan lugar por escrito. Relación de persoas aprobadas 13.1. Unha vez establecida a puntuación final de cada aspirante, elaborarase unha listaxe baseándose na súa puntuación e por orde decrecente, resultando aprobadas as persoas que, tendo en conta o número de prazas, obtivesen as notas máis altas.13.2. No caso de renuncia, baixa ou calquera outra circunstancia que impedise que a persoa aprobada puidese ser contratada ou desempeñar finalmente o traballo como arquitecto/a técnico/a ou enxeñeiro/a técnico/a de obras públicas, poderíase substituír por algunha das persoas aprobadas que pola orde de puntuación acadada non obtivesen praza, aínda que superasen o proceso selectivo.13.3. Para a cobertura de postos ou a realización de contratos laborais de carácter temporal poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algunha das probas, aínda que non obtivesen posto, debendo optarse por aquelas que superasen o maior número destas e que acumulasen mellor puntuación.13.4. Cando se chamase a unha das persoas incluídas na listaxe para ocupar un posto, recuperará o seu lugar inicial, ao rematar o período de contratación, de xeito que poderá ser chamada novamente para outra contratación, agás que renuncie expresamente á súa incorporación. Presentación de documentación e contratación 14.1. A persoa aspirante seleccionada deberá presentar a documentación acreditativa dos requisitos esixidos na base quinta destas xerais no prazo de cinco días hábiles, contados a partir da publicación do resultado do proceso selectivo no taboleiro de anuncios do Concello. a) Orixinal do seu documento nacional de identidade ou documentación acreditativa equivalente. b) Orixinal da titulación e o permiso de condución base á cal se procedeu á admisión, ou ben xustificante de ter cumpridos todos os requisitos para a súa expedición. Se estes documentos se expedisen despois da data de remate do prazo de presentación de instancias, deberán xustificarse á data na que finalizaron os correspondentes estudos. c) Certificado acreditativo de posuír a capacidade funcional para o desempeño das tarefas habituais da praza á que se aspira, que será expedido polos servizos médicos asociados ao Concello. d) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, acreditándose mediante unha declaración xurada. Será aplicable, non obstante o beneficio da rehabilitación, segundo as normas penais e administrativas, que o/a aspirante deberá acreditar mediante o correspondente documento oficial. e) Declaración xurada de non atoparse incurso/a en ningún dos supostos de incapacidade específica consonte a normativa vixente. f) Declaración xurada de non incorrer en ningún dos supostos de incompatibilidade establecidos na lexislación sobre a materia. g) Orixinal da tarxeta da seguridade social (no caso de ter estado de alta con anterioridade). 14.2. Os orixinais achegaranse para os efectos de compulsa pola Administración convocador.14.3. Se dentro do prazo sinalado, e salvo casos de forza maior, a persoa aspirante seleccionada non presentase a documentación correspondente ou non acreditase os requisitos esixidos, non poderá ser contratada, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitude para participar no proceso selectivo.14.4. Cumpridos os anteriores requisitos, será contratada mediante a formalización dun contrato laboral temporal a persoas aspirante proposta, producíndose o seu cesamento polas causas previstas na lexislación vixente na materia. Establecerase un período de proba ao abeiro do disposto no artigo 14 do Real Decreto Lexislativo 1/1995, do 24 de marzo (ET). 14.5. A persoa aspirante, desde a formalización do contrato, quedará obrigada a utilizar os medios que para exercicio das súas funcións poña á súa disposición o Concello de Oleiros. Recursos 15.1. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. BASES ESPECÍFICAS Fase de concurso Non terá carácter eliminatorio. Puntuación máxima: 7 puntos. A puntuación obtida nesta fase publicarase no taboleiro de anuncios e na páxina web do Concello (http://www.oleiros.org/web/concello-oleiros/c-participacion-rrhh/rr-hh) e, en ningún caso, poderase aplicar coa finalidade de superar os exercicios da fase de oposición. Valoraranse os seguintes méritos, con referencia á data na que remate o prazo de presentación de solicitudes: 1.–Servizos prestados.1.1. Por cada mes completo de experiencia profesional (ata un máximo de 2 puntos): a) En materia de edificación e control de execución de obra de urbanización e de obra civil: 0,1 puntos A puntuación da experiencia profesional á que fai referencia este apartado está referida a xornada completa, sendo que no suposto de xornada parcial, outorgarase a puntuación proporcional correspondente. Para estes efectos, non se computarán os servizos prestados simultaneamente con outros igualmente alegados, e reduciranse proporcionalmente os prestados a tempo parcial. Non se computarán servizos inferiores a 1 mes, considerándose os meses de 30 días.2. Formación e perfeccionamento: 2.1. Por cada curso de formación nas materias de urbanismo, edificación (Código Técnico de Edificación, habitabilidade, accesibilidade, seguridade contra incendios.), prevención de riscos laborais, coñecementos de programas informáticos de debuxo (Autocad,. ), cálculo de presupostos (Menfis, Presto,. ) e sistemas de información xeográfica (ata un máximo de 5 puntos): b) De 8 a 40 horas: 0,1 puntos cun máximo de 0,5 puntos. c) Cursos de 41 a 99 horas: 0,2 puntos cun máximo de 1,5 puntos. d) Cursos de 100 horas en adiante: 1 punto cun máximo de 3 puntos.2.2. Unicamente serán valorados aqueles méritos formativos organizados por entidades públicas ou homologados por elas relacionados con calquera das materias especificadas, que teñan unha data de finalización nos 10 anos anteriores ao fin do prazo de presentación de instancias e que conten cun mínimo de 8 horas de duración.2.3. No suposto de non figurar o número de horas lectivas (ou conversión de equivalencia, exemplo: créditos) e/ou non expresar con suficiente claridade o seu contido básico, os cursos non serán valorados. Non se valorarán os cursos pertencentes a unha carreira universitaria, os de doutoramento, os derivados de procesos selectivos nin os diplomas relativos a xornadas, seminarios, simposios ou similares.2.4. A valoración dos distintos cursos é excluínte, de xeito que non poderá valorarse dúas veces un único curso/título, nin os cursos necesarios para a obtención doutros para o que se solicita a súa valoración como mérito. Tampouco se valorarán aquelas accións formativas necesarias para obter unha titulación oficial.3. Forma de acreditación dos méritos. Os méritos alegados polas persoas aspirantes deberán acreditarse do seguinte xeito, dentro do prazo de presentación de solicitudes: 3.1. Os servizos prestados nas Administracións Públicas, mediante unha certificación expedida pola autoridade ou funcionario competente, que reflicta o corpo ou grupo profesional de pertenza e as tarefas desenvolvidas.3.2. Os servizos prestados en empresas privadas, mediante a presentación do modelo oficial de certificado de empresa ou certificado da vida laboral, aos que se deberán acompañar, inescusablemente, os contratos de traballo, co xustificante do seu rexistro no SEPE.3.3. Os servizos prestados como profesional, mediante a relación do IAE e visados do Colexio correspondente ou cunha certificación expedida ao efecto polo organismo.3.4. A formación deberá acreditarse a través de diplomas ou documentos que acrediten a realización dos cursos, que deberán expresar a súa duración en horas e conter con suficiente claridade o seu contido básico. Fase de oposición Puntuación máxima: 20 puntos.1. Primeira proba: 1.1. De carácter obrigatorio e eliminatorio, consistirá na realización 2 supostos prácticos a escolla do órgano de selección, en relación a control de execución de obra e seguridade e saúde, e expedientes de licenza de servizos municipais de obra, e redacción de proxectos (pode incluír a redacción dalgún documento do proxecto de obra ou informe) e, en todo caso, sobre materias relacionadas no temario anexo. Valorarase especialmente o coñecemento do procedemento administrativo e de contratación, vinculado as tarefas anteriores.1.2. Este exercicio cualificarase de 0 a 15 puntos, sendo preciso acadar unha puntuación de 7,5 puntos para superalo.1.3. As persoas aspirantes deberán asistir á realización desta proba con calculadora e escalímetro. Na medida do posible e dependendo do número de aspirantes, a proba realizarase a través de ordenador facilitado pola administración, acreditándose así o manexo de programas informáticos.1.4. O tempo máximo para a súa realización será de 3 horas.1.5. Para a realización desta proba teranse en conta as normas de dereito positivo que no momento de publicación no BOP desta convocatoria conten con publicación oficial no boletín ou diario correspondente, aínda que a súa entrada en vigor estea diferida a un momento posterior, esta mesma data terase en conta, igualmente, para todos aqueles datos que se puideran incluír no temario anexo.1.6. O tribunal adoptará as medidas oportunas para garantir que esta proba sexa corrixida sen que se coñeza a identidade dos/as aspirantes. Cando finalice entregarase a cada aspirante a folla auto copiadora do seu exame. O modelo de corrección coas respostas correctas publicarase na páxina web (http://www.oleiros.org/web/concello-oleiros/c-participacion-rrhh/rr-hh) do Concello.1.7. O tribunal excluirá aquelas persoas aspirantes en cuxos exercicios figuren marcas ou signos que permitan coñecer a súa identidade.2. Segunda proba: 2.1. Consistirá na tradución dun texto do castelán para o galego. Os textos serán elixidos polo tribunal inmediatamente antes de celebrarse a proba.2.2. O exercicio terá unha duración máxima de trinta minutos.2.3. O exercicio valorarase como apto/a ou non apto/a e para superalo será necesario obter o resultado de apto/a.2.4. As persoas aspirantes que estivesen en posesión do Celga 4 ou o equivalente debidamente homologado polo órgano competente en materia de política lingüística da Xunta de Galicia de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo) estarán exentos da realización desta proba, sempre que así o acreditaran no prazo de presentación de solicitudes.3. Terceira proba: 3.1. De carácter obrigatorio e non eliminatorio para aqueles/as aspirantes que superaron os exercicios anteriores, consistirá na realización dunha entrevista profesional que versará sobre as tarefas a desenvolver no posto de traballo e a súa relación coa experiencia profesional para tal efecto.3.2. O órgano de selección poderá formular preguntas aos/ás aspirantes sobre algunha materia das incluídas no temario anexo, que permita comprobar o nivel de coñecemento e práctica da persoa aspirante e aptitude para o posto de traballo.3.3. Valorarase de 0 a 5 puntos. ANEXO TEMAS 1. O ciclo integral do auga: Etapas. Abastecemento e saneamento.2. Abastecemento urbano de auga potable: Trazado, deseño e tipoloxía de redes. Elementos integrantes dunha rede de distribución.3. Sistemas de sumidoiros en núcleos urbanos: Clasificación das augas e dos sistemas de sumidoiros. Criterios de trazado e elementos integrantes.4. Consideracións xerais no deseño do viario urbano: Definición, clasificación, condicionantes do deseño, o proxecto de construción de novos viarios e a intervención no viario preexistente.5. Seguridade e saúde nas obras de construción. Disposicións xerais. Coordinadores. Estudo de Seguridade e Saúde. Plan de Seguridade y Saúde no traballo.6. A contratación administrativa. Marco normativo. Clases de contratos do Sector Público. Clasificación segundo a súa tipoloxía, o seu carácter e segundo outros criterios. Contratos suxeitos a regulación harmonizada.7. Requisitos para contratar coa administración. Aptitude do contratista para contratar. Capacidade de obrar e prohibición para contratar. Solvencia: Exixencia acreditación. Solvencia técnica no contrato de obras. Clasificación: Exixencia e excepcións. Procedemento para a clasificación: Competencia para clasificar. Vixencia e revisión de clasificacións. Rexistro oficial de Licitadores e empresas clasificadas.8. Obxecto do contrato. Prezo do contrato: Certeza e adecuación do prezo. Valor estimado do contrato. Revisión de prezos: Aplicación, sistemas de revisión e pagamento do importe da revisión. Garantías exixibles na contratación do Sector Público. Constitución, reposición e reaxuste. Devolución e cancelación.9. Selección do adxudicatario. Criterios de valoración e clasificación das ofertas. Ofertas desproporcionadas. Adxudicación do contrato: Prazos e documentación. Obriga de información sobre o resultado. Formalización do contrato.10. O contrato de obras. Obxecto do contrato. Clasificación das obras. Contratos menores. Tramitación do expediente de contratación. Normas especiais na preparación do contrato de obras. Proxecto de obras: Elaboración, supervisión, aprobación e replanteo. As Certificacións de obra.11. Accesibilidade e supresión de barreras arquitectónicas. Lexislación estatal e autonómica. Documento Básico seguridade de utilización e accesibilidade do Código Técnico da Edificación.12. Ordenanza para a redacción de proxectos de urbanización, control das obras e recepción destas no Concello de Oleiros aprobada definitivamente na sesión plenaria de 27/12/2007.http://www.oleiros.org/c/document_library/get_file? p_l_id=300199&folderId=91213&name=DLFE3701. pdf Oleiros, 3 de novembro de 2021. A segunda tenente de alcalde delegada de Persoal Creuza Leonardo Miguel Laveaga Geyer